Bunaeini

se systematisk inndeling

Bunaeini er en gruppe av sommerfugler som hører til familien påfuglspinnere (Saturniidae). Gruppen, som bare finnes i Afrika, omfatter flere arter som har betydning som menneskeføde.

 Utseende 
Middelsstore til store (vingespenn 50 – 150 mm) påfuglspinnere. De fleste av artene er brune eller grå på farge og har øyeflekker på minst ett av vingeparene. Forvingene er vanligvis forholdsvis lange og smale.

 Levevis 
Larvene lever på ulike slags busker og trær. De fleste av artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. Hunnene sitter mest i ro og sender ut feromoner, som de aktive hannene kan merke på lang avstand.

 Utbredelse 
Denne gruppen finnes bare i Afrika sør for Sahara.

 Økonomisk betydning 
Mange av disse artene har larver som lever selskapelig på ulike trær. Larvene er ikke giftige, og dersom neslehårene blir skrapt av kan de godt spises. Flere av artene blir samlet inn, konservert og spist i nokså stor skala i noen områder av Afrika, der de lokalt kan være en viktig kilde til proteiner for befolkningen. På den andre siden kan enkelte arter gjøre noe skade på frukttrær.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Saturniinae – 59 slekter med ca. 500 arter. Muligens en parafyletisk gruppering.
 Slektsgruppe Bunaeini
 Slekten Athletes Krasch, 1896 - fem arter
 Slekten Aurivillius Packard, 1902 - 11 arter
 Slekten Bunaea Hübner, 1819 - tre arter
 Slekten Bunaeopsis Bouvier, 1927 - 32 arter
 Slekten Cinabra Sonthonnax, 1901 - tre arter
 Cirina forda (Westwood, 1849)
 Cremastochrysallis discrepans (Butler, 1878)
 Eochroa trimenii (Felder, 1874)
 Slekten Gonimbrasia Butler, 1878 - 26 arter, blant dem:
 Gonimbrasia belina (Linnaeus, 1758) – sørlige Afrika, larven kjent som mopaneworm, er en viktig matkilde
 Slekten Gynanisa Walker, 1855 - 17 arter
 Slekten Heniocha Hübner, 1819 - 9 arter
 Slekten Heniochella Cooper & Cooper, 2002 - to arter, ofte regnet til Heniocha
 Slekten Imbrasia Hübner, 1819 - seks arter
 Slekten Leucopteryx Packard, 1901 - to arter
 Slekten Lobobunaea Packard, 1901 - 23 arter
 Slekten Melanocera Sonthonnax, 1901 - åtte arter
 Slekten Montanaurelia Cooper & Cooper, 2002 - seks arter, ofte regnet til Nudaurelia
 Slekten Montanimbrasia Cooper & Cooper, 2002 - tre arter, ofte regnet til Gonimbrasia
 Slekten Neobunaeopsis Cooper & Cooper, 2002 - tre arter, ofte regnet til Bunaeopsis
 Slekten Nudaurelia Rothschild, 1895 - ca. 60 arter, blant dem:
 Furupåfuglspinner, Nudaurelia cytherea (Fabricius)
 Pinheyella anna (Maassen & Weyding, 1885) - ofte plassert i Imbrasia
 Slekten Protogynanisa Rougeot, 1971 - to arter
 Slekten Pseudobunaea Bouvier, 1927 - 24 arter
 Slekten Rohaniella Bouvier, 1927 - to arter
 Slekten Ubaena Karsch, 1900 - fem arter

 Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.

 Eksterne lenker 


Kategori:Påfuglspinnere